– Todella harmillinen asia, Suomen ulkoministeriöstä kommentoidaan.

Zambia National Farmer’s Unionin eli paikallisen maataloustuottajien keskusjärjestön on havaittu käyttäneen kehitysyhteistyövaroja väärin.

Lähetysneuvos Harri Sallinen ulkoministeriön Afrikan ja Lähi-idän osastolta vahvistaa asian Ilta-Sanomille.

Ensimmäisenä väärinkäytöksestä kertoi Maaseudun tulevaisuus.

Väärinkäytökset ovat Sallisen mukaan yksilöityneet järjestön toimitusjohtaja Ndambo Ndamboon, joka on pidätetty tapauksen vuoksi virasta. Asiasta on käynnissä rikostutkinta Sambiassa.

Epäselvyyttä varojenkäytössä on yhteensä 2,9 miljoonan euron edestä.

Takaisinperittävän summan suuruus ei vielä tiedossa

Suomi ja Ruotsi ovat tukeneet ZNFU:ta yhdessä yleistuen muodossa.

Ohjelmakauden 2014–2017 tuki Suomelta ja Ruotsilta koko kaudelle olisi ollut 14,8 miljoonaa, josta Suomen osuus olisi ollut 7,8 miljoonaa.

Väärinkäytöksiä alettiin epäillä hieman yli vuosi sitten. Kun ne vahvistuivat, tuenmaksatus Sambiaan keskeytettiin viime talvena.

KPMG:n raportista ilmenee, että varoja on käytetty muihin kuin sovittuihin tarkoituksiin, mm. järjestön johtajan oman maatilan maisemointi- ja puutarhatöihin. Johdon palkat ovat olleet ylisuuria. Myös taloushallinnon kanssa on ollut ongelmia, kun viljelijöiden mikrolainoihin tarkoitetut rahat sekoittuivat kirjanpidossa muihin tileihin.

ONGELMALLISTA on myös, ettei kaikkia hankintoja ole tehty hankintasääntöjen mukaisesti.

– On hankittu sinällään tarpeellisia asioita, mutta hankinnat on tehty toimitusjohtajan perheen lähipiiriltä. Kun ei ole kilpailutettu, voidaan ajatella, etteivät varat ole olleet tehokkaimmalla mahdollisella tavalla käytössä, Sallinen kertoo.

– Epäilyt heräsivät meidän oman hankeseurannan yhteydessä, Sallinen kertoo.

Epäillyt väärinkäytökset johtuvat ulkoministeriön mukaan esimerkiksi siitä, ettei kaikkia hankintoja ei ole tehty hankintasääntöjen mukaisesti.

– On hankittu sinällään tarpeellisia asioita, mutta hankinnat on tehty toimitusjohtajan perheen lähipiiriltä. Kun ei ole kilpailutettu, voidaan ajatella, etteivät varat ole olleet tehokkaimmalla mahdollisella tavalla käytössä, Sallinen kertoo.

Tämän jälkeen ulkoministeriö tilasi erillisselvityksen KPMG:llä, joka vahvisti väärinkäytökset. KPMG:n selvitys valmistui kesällä.

Kyseessä on Sambian lakien mukaan rikos, joten paikalliset turvallisuusviranomaiset tutkivat asiaa.

– Asianomistajana on NZFU itse, sillä heidän omia resurssejaan tässä on viety.

Järjestön tulevaisuus on nyt paikallisten viranomaisten käsissä.

Aiemmin tukea myös Sambian hallitukselle - hallituksen tuki lopetettiin tehottomana

Suomi on tukenut Sambian maataloutta aiemmin myös suoraan Sambian hallitukselle myöntämänä tukena.

Hallitukselle osoitettu maataloustuki lopetettiin Suomen kehitysyhteistyömääräleikkausten yhteydessä, sillä järjestön toiminta oli hallituksen toimintaan nähden tuloksekkaampaa.

– He pystyivät kertomaan, kuinka moni viljelijä on tuesta hyötynyt ja kuinka paljon heidän tulonsa ovat lisääntyneet.

– Järjestö on pystynyt todistetusti lisäämään maatalouden tuottavuutta, siksi tämä tapaus on erittäin harmillinen.

Maailman viljelijäjärjestön puheenjohtaja

Asia on kiusallinen myös siksi, sillä Sambia toimii tänä vuonna mukaan maailman tuottajajärjestö WFO:n puheenjohtajamaana.

– Siellä oli juuri toukokuun alussa yleiskokous.

Ensi vuonna puheenjohtajuus siirtyy Suomelle.

Järjestöön luotetaan, henkilöön ei

–Pyrimme saamaan mahdollisimman nopeasti Ruotsin kanssa selville, minkä verran perimme varoja takaisin ja minkä verran palautettavista euroista kohdistuu Suomelle. Kyseessä on erittäin monimutkainen vyyhti, Sallinen kuvaa.

Sallisen mukaan luottoa järjestöä kohtaan on yhä olemassa.

– Selvityksistä ilmenee, että tämä väärinkäytös kohdistuu vahvasti yhteen henkilöön, eikä ole rakenteellista. Sallinen sanoo.

Ilta-Sanomat ei tavoittanut ZNFU:n edustajaa Sambiasta kommentoimaan asiaa.